انا لسه متزوجه حديثا من شهرين وكان عندى خوف شديد من العلاقه الزوجيه و حاليا فيه علاج وفيه علاقه لكن بوجع شديد والدكتور قالت لازم نستحمل و نصبر و الموضوع محتاج وقت و لكن زوجى غير قادر على الصبر و بيتعصب و حالتنا النفسيه و حشه جدا و ديما يقولى انا مش مبسوط و مش مرتاح هل فيه اثم عليا و تنصحنا ب ايه
هو معذور طبعا، وانت معذورة من قبله، وهو ابتلاء صعب عليكم انتم الاتنين ومحتاج نفوس قوية لتجاوزه، وكل اللي أقدر أقوله إن معظم الناس بتمر بده لفترات متفاوتة وبقوة متفاوتة عشان كده سميتها قبل كده أسطورة شهر العسل، والتمتع بالحياة الجنسية عموما ما بيبدأش ياخد مجراه الطبيعي غير بعد ستة أشهر ولا يكتمل لصورته النموذجية في كثير من الحالات إلا بعد سنة إلى سنتين، ولو فيه حمل يبقى هيمر بمنحنى يطول الموضوع شوية، وكل ده عادي وطبيعي جدا، ويمكن دي فايدة الثقافة الجنسية للمقبلين على الجواز إن تخليهم يخرجوا من قوقعة الموروث الشعبي ونصايح الصحاب وبلاعة البورنو عشان يفهموا الواقع صح ويتعاملوا معاه. اصبروا على بعض معلش وتابعوا العلاج مع الطبيب ولا مانع من استشارة طبيبين في الوقت نفسه.